  Виталий Пронин КПРФ партиез янгыше уськыто бырйисьёсты коньдонэн ас палаз берыктыны турттэмез понна.  Бырйисьёслы вазиськонэн потӥз Удмуртиысь Гражданская Платформа партилэн азьветлӥсез, Кун Думае депутатэ кандидат Сергей Зайчиков. Со возьматӥз аудио, видео записьёссэ но пыр-поч мадиз, кызьы КПРФ партилэн кандидатэзлэн Александр Сыровлэн  штабысьтыз адямиос шаерамы улӥсен, партизы но кандидатсы понна куара сётэмез понна коньдон ӵектыса, вераськизы. С. Зайчиков вазиськиз ЦИК-е но МВД-е, югдурез эскерыны курыса. Тодамы ваём: та быръён кампания дыръя КПРФ-лэн улосысьтымы ёзэз сюрылӥз ни умойтэм учыръёсы. Партилэн ёзчиосыз пресс-конференциысьтызы улляса поттӥзы Россиысь Журналистъёслэн огазеяськонзылэсь ёзчизэ Илья Кузьминэз, нош Кун Кенешысь КПРФ фракцилэн азьвыл кивалтӥсез Алексей Конорюков вазиськонэн потӥз, кытын КПРФ-ез мандатъёсын вуз каремез понна янгыше уськытӥз.  